The Number of the Beast
The Number of the Beast е третият албум на Iron Maiden от 1982 г., издаден от EMI (във Великобритания) и Harvest Records/Capital Records (в САЩ) и според мнозина е един от най-влиятелните албуми в историята на хевиметъла. Според metal-rules.com той е вторият най-добър хевиметъл албум на всички времена.

Албумът достига първо място в британските класации, а сингълът Run to the Hills достига седма позиция, докато едноименната песен остава на 18-о място. В класацията на Билборд Hallowed Be Thy Name достига 50-о място.

През октомври 2006 г. албумът достига 17-о място в класацията на списание Guitar World за най-добър албум на всички времена.

История 
Въпреки успеха на Maiden с втория им албум Killers, на края на турнето през 1981 г. вокалистът Пол Ди'Ано е уволнен поради невъзможност да изпълнява продължително по време на точния график на турнето. The Number of the Beast е първият албум на Брус Дикинсън с групата.

Съдържание 
 Invaders – 3:24 (Харис)
 Children of the Damned – 4:35 (Харис)
 The Prisoner – 6:04 (Смит, Харис)
 22 Acacia Avenue – 6:37 (Смит)
 The Number of the Beast – 4:48 (Харис)
 Run to the Hills – 3:54 (Харис)
 Gangland – 3:48 (Смит, Бър)
 Hallowed Be Thy Name – 7:14 (Харис)

В преиздадената версия има бонус парче, озаглавено Total Eclipse (Харис/Мъри/Бър), след Hallowed Be Thy Name. Малко известно е, че Брус Дикинсън също участва в написването на някои от песните, главно в Children of the Damned, The Prisoner, Run to the Hills и Gangland, но поради неизтеклия му договор със Samson името му не е включено.

Място в класациите 
 Великобритания – №1
 Австралия – №3
 Швеция – №7
 Норвегия – №13
 Нова Зеландия – №18
 САЩ – №33

Външни препратки 
 Album lyrics

Албуми на Айрън Мейдън
Музикални албуми от 1982 година